**โรงเรียนเตรียมอุดมศึกษา ภาคเหนือ** เดิมชื่อ **โรงเรียนพิษณุโลกศึกษา** เปิดทำการเรียนการสอนเฉพาะในระดับชั้นมัธยมศึกษาตอนปลาย (ม.4-ม.6) ในรูปแบบสหศึกษา ตั้งอยู่ที่ เลขที่ 289 หมู่ 5 ถนนเอกาทศรถ ตำบลหัวรอ อำเภอเมืองพิษณุโลก จังหวัดพิษณุโลก โดยกระทรวงศึกษาธิการได้ประกาศให้เปลี่ยนชื่อ โรงเรียนพิษณุโลกศึกษา เป็น โรงเรียนเตรียมอุดมศึกษา ภาคเหนือ เมื่อวันที่ 2 พฤษภาคม 2546

ประวัติ
-------

โรงเรียนเตรียมอุดมศึกษา ภาคเหนือ เดิมชื่อ โรงเรียนพิษณุโลกศึกษา ตั้งอยู่เลขที่ 289 หมู่ 5 ตำบลหัวรอ อำเภอเมือง จังหวัดพิษณุโลก เป็นโรงเรียนมัธยมศึกษาประจำจังหวัดแห่งที่ 3 ของจังหวัดพิษณุโลก ซึ่งได้ทำการเปิดเรียนเมื่อวันที่ 17 พฤษภาคม 2517 สืบเนื่องมาจากเมื่อวันที่ 1 พฤศจิกายน 2511 ดร.ก่อ สวัสดิพาณิชย์ อธิบดีกรมวิสามัญศึกษา (ต่อมาเป็นกรมสามัญศึกษา) ในขณะนั้นได้เดินทางมาตรวจเยี่ยมโรงเรียนพิษณุโลกพิทยาคม โดยมีนายมานะ เอี่ยมสกุล เป็นอาจารย์ใหญ่โรงเรียนพิษณุโลกพิทยาคมและได้ปรารภกับ นายมานะ เอี่ยมสกุล ว่าต้องการจะได้ที่ดินประมาณ 200 ไร่ เพื่อก่อตั้งวิทยาลัยชั้นสูงหรือโรงเรียนเตรียมอุดมศึกษา ขึ้นในจังหวัดพิษณุโลกอีกหนึ่งแห่ง ต่อมานายละเมียน อัมพวะสิริ นายกสมาคมศิษย์เก่าโรงเรียนพิษณุโลกพิทยาคมในสมัยนั้น ได้ทราบจากนายประเสริฐ สิทธิชัย ผู้จัดการโรงงานพิษณุโลกองค์การทอผ้า ว่ามีพื้นที่ว่างเปล่าเป็นพื้นที่ราชพัสดุ ซึ่งกระทรวงกลาโหมควบคลุมดูแลอยู่ประมาณ 200 ไร่เศษ ตั้งอยู่ตำบลหัวรอ อำเภอเมือง จังหวัดพิษณุโลก นายมานะ เอี่ยมสกุล ได้แจ้งให้อธิบดีกรมสามัญศึกษาทราบ ต่อมากรมสามัญศึกษา กระทรวงศึกษาธิการ จึงได้ติดต่อขอใช้พื้นที่ดังกล่าวจากกรมธนารักษ์ กระทรวงการคลัง เพื่อเป็นสถานที่ก่อตั้งโรงเรียนมัธยมศึกษาอีกหนึ่งแห่ง อธิบดีกรมสามัญศึกษาได้แจ้งให้อาจารย์ใหญ่โรงเรียนพิษณุโลกพิทยาคม ทราบว่า กรมสามัญศึกษาอนุมัติให้เปิดโรงเรียนมัธยมศึกษาในจังหวัดพิษณุโลกบนพื้นที่ดังกล่าวอีกหนึ่งแห่ง และได้เปิดทำการเรียนการสอนในปีการศึกษา 2517 โดยนายประสิทธิ์ มากลิ่น ดำรงตำแหน่งผู้บริหารคนแรกและได้เปิดรับนักเรียน ครั้งแรกระดับมัธยมศึกษาปีที่ 1 จำนวน 4 ห้อง 186 คน ครูอาจารย์จำนวน 7 คน โดยได้ฝากที่โรงเรียนพิษณุโลกพิทยาคมก่อน ต่อมาในวันที่ 23 มิถุนายน 2518 นายประสิทธิ์มากลิ่น อาจารย์ใหญ่โรงเรียนพิษณุโลกศึกษาคนแรก ได้ทำการย้ายสถานที่เรียนจากโรงเรียนพิษณุโลกพิทยาคม มาทำการเรียน ณ ที่อยู่ปัจจุบัน

โรงเรียนพิษณุโลกศึกษาได้ขยายตัวเพื่อรองรับนักเรียน ทั้งระดับมัธยมศึกษาตอนต้นและมัธยมศึกษาตอนปลายอย่างรวดเร็ว ต่อมากระทรวงศึกษาธิการมีนโยบายในการจัดการศึกษาให้ทุกโรงเรียนทั่วประเทศไทยให้มีคุณภาพทัดเทียมกัน แม้จะอยู่ส่วนใดของประเทศไทยก็ตาม อีกทั้งกรมสามัญศึกษา มีนโยบายที่จะขยายโอกาสทางการศึกษาและต้องการที่จะมีโรงเรียนเตรียมอุดมศึกษาอยู่ในทุกภาคของประเทศไทย ทำให้เกิดโรงเรียนเตรียมอุดมศึกษา ภาคตะวันออกเฉียงเหนือ ที่ จ.สกลนคร โรงเรียนเตรียมอุดมศึกษา ภาคใต้ ที่ จ.นครศรีธรรมราช และมีดำริที่จะตั้งโรงเรียนเตรียมอุดมศึกษา ภาคเหนือ ที่ จ.พิษณุโลก

ในปี พ.ศ. 2542 ผู้อำนวยการโรงเรียนพิษณุโลกศึกษา นายจุฬา ทารักษา ได้ประสานงานกับผู้อำนวยการโรงเรียนเตรียมอุดมศึกษา คือ นายอัศวิน วรรณวินเวศร์ เพื่อขอจัดตั้งโรงเรียนเตรียมอุดมศึกษา ภาคเหนือ ที่โรงเรียนพิษณุโลกศึกษา และผู้อำนวยการโรงเรียนเตรียมอุดมศึกษา ได้ตอบรับเป็นเบื้องต้น โดยรับโรงเรียนพิษณุโลกศึกษาเข้าเป็นเครือข่ายของโรงเรียนเตรียมอุดมศึกษา โดยได้ดำเนินการร่วมกันผ่านกรมสามัญศึกษาเพื่อขอจัดตั้งโรงเรียนเตรียมอุดมศึกษา ภาคเหนือ แต่ได้ระงับไปช่วงหนึ่งเพราะผู้อำนวยการโรงเรียนเตรียมอุดมศึกษา นายอัศวิน วรรณวินเวศร์ เกษียณอายุราชการ ต่อมาผู้อำนวยการโรงเรียนพิษณุโลกศึกษา นายมนู วัฒนไพบูลย์ ได้รับทราบการขอจัดตั้งโรงเรียนเตรียมอุดมศึกษา ภาคเหนือ ที่โรงเรียนพิษณุโลกศึกษา และได้รับนโยบายของกรมสามัญศึกษาในการประสานงานจัดตั้งโรงเรียนเตรียมอุดมศึกษา ภาคเหนือ ที่โรงเรียนพิษณุโลกศึกษา จังหวัดพิษณุโลก เพราะเป็นจังหวัดที่เป็นศูนย์กลางของภาคเหนือมีสถาบันอุดมศึกษา เช่น มหาวิทยาลัยนเรศวร สถาบันราชภัฏ สถาบันราชมงคล ผู้อำนวยการโรงเรียนพิษณุโลกศึกษาได้ประสานงานกับผู้อำนวยการโรงเรียนเตรียมอุดมศึกษา กรุงเทพฯ ปัจจุบัน คือ นางพรรณี เพ็งเนตร เพื่อเข้าเป็นเครือข่ายโรงเรียนเตรียมอุดมศึกษา และผู้อำนวยการโรงเรียนเตรียมอุดมศึกษาได้ตอบรับไม่ขัดข้องในการขอเป็นเครือข่ายเมื่อวันที่ 2 พฤษภาคม พ.ศ. 2546 นายปองพล อดิเรกสาร รัฐมนตรีว่าการกระทรวงศึกษาธิการ ในขณะนั้นได้ประกาศให้เปลี่ยนชื่อโรงเรียนพิษณุโลกศึกษา เป็น โรงเรียนเตรียมอุดมศึกษา ภาคเหนือ

แผนการเรียน
-----------

* สาระการเรียนรู้ที่เน้น วิทยาศาสตร์-คณิตศาสตร์-เทคโนโลยี (SMT)
* สาระการเรียนรู้ที่เน้น วิทยาศาสตร์-สุขภาพ
* สาระการเรียนรู้ที่เน้น วิทยาศาสตร์-วิศวกรรมศาสตร์
* สาระการเรียนรู้ที่เน้น วิทยาศาสตร์-เทคโนโลยีคอมพิวเตอร์ (หุ่นยนต์)
* สาระการเรียนรู้ที่เน้น วิทยาศาสตร์-คณิตศาสตร์ (Stem Education)
* สาระการเรียนรู้ที่เน้น ภาษาศาสตร์-อังกฤษ
* สาระการเรียนรู้ที่เน้น ภาษาศาสตร์-ฝรั่งเศส
* สาระการเรียนรู้ที่เน้น ภาษาศาสตร์-จีน
* สาระการเรียนรู้ที่เน้น ภาษาศาสตร์-ญี่ปุ่น
* สาระการเรียนรู้ที่เน้น ภาษาศาสตร์-เกาหลี
* สาระการเรียนรู้ที่เน้น ศิลปกรรม (ศิลปะ ดนตรี นาฎศิลป์)
* สาระการเรียนรู้ที่เน้น นิติศาสตร์-รัฐศาสตร์
* สาระการเรียนรู้ที่เน้น วิทยาศาสตร์การกีฬา

อาคารเรียนภายในโรงเรียน
-----------------------

* อาคารอำนวยการ (อาคาร 5)

ชั้นที่ 1 ห้องประชาสัมพันธ์ ห้องประชุม 1 ห้องเกียรติยศ (ห้องประชุม 2) ห้องประชุม 200 ที่นั่ง (ห้องโสตทัศนศึกษา) ห้องพัสดุ ห้องถ่ายเอกสาร สมาคมนักเรียนเก่าโรงเรียนพิษณุโลกศึกษา-เตรียมอุดมศึกษา ภาคเหนือ

ชั้นที่ 2 ห้องท่านผู้อำนวยการ (527) ห้องรองผู้อำนวยการฝ่ายจัดการศึกษาและฝ่ายจัดการศึกษา+ฝ่ายรับเข้าศึกษา (521) ห้องรองผู้อำนวยการฝ่ายกิจการนักเรียนและฝ่ายกิจการนักเรียน (525) ห้องรองผู้อำนวยการฝ่ายอำนวยการและฝ่ายอำนวยการ (528) ห้องรองผู้อำนวยการฝ่ายบริหารงานทั่วไปและฝ่ายบริหารทั่วไป (526) ห้องแนะแนวการศึกษา (524) ห้องประกันคุณภาพการศึกษา (523) ห้องทะเบียน-วัดผล (522) 

ชั้นที่ 3 ห้องปฏิบัติการสังคมศึกษา 1 (531) ห้องศูนย์เทคโนโลยีและสารสนเทศโรงเรียนเตรียมอุดมศึกษา ภาคเหนือ (537) ห้องปฏิบัติการคอมพิวเตอร์ 533 534 535 536 ห้องเรียนE-Classroom (532) ห้องแสดงผลงานห้องเรียนสีเขียว (538) 

* หอประชุมใหญ่โรงเรียนเตรียมอุดมศึกษาภาคเหนือ

ชั้นที่1 ใต้ถุนโล่ง เป็นโรงอาหาร ห้องอาหารครู

ชั้นที่ 2 หอประชุม 800 ที่นั่ง

* อาคาร 3 (อาคารม.4)

ชั้นที่ 1 เป็นห้องปฏิบัติการคณิตศาสตร์ 2 ห้องระดับมัธยมศึกษาปีที่ 4 ห้องเรียน 312 313 314 315 316 

ชั้นที่ 2 เป็นห้องเรียน 321 322 323 324 325 326 327

* อาคาร 2 (อาคารม.6)

ชั้นที่1 เป็นห้องระดับชั้นมัธยมศึกษาปีที่6 (218) ห้องกลุ่มสาระการเรียนรู้ภาษาไทย 1-2 (211,212 ตามลำดับ) ห้องเรียน 213 214 215 216 217 

ชั้นที่2 เป็นห้องพักครูกลุ่มสาระสังคมศึกษา ศาสนาและวัฒนธรรมและห้องปฏิบัติการสังคมศึกษา 2 (221) ห้องเรียน 222 223 224 225 226 227 228

ใต้ถุนอาคาร เป็นห้องโภชนาการ ห้องกลุ่มสาระสุขศึกษาและพลศึกษา ห้องคณะกรรมการสภานักเรียน ห้องอาจารย์ สหกรณ์ร้านค้าโรงเรียนเตรียมอุดมศึกษา ภาคเหนือ

* อาคาร 4 (อาคารม.5)

ชั้นที่1 เป็นห้องกิจกรรมพัฒนาผู้เรียน (418) ห้อง To Be Number One (417) ห้องเก็บของ (416-417) ห้องระดับชั้นมัธยมศึกษาปีที่ 5 (411) ห้องนอนเวร ห้องเรียน 412 413 414 415 

ชั้นที่2 ห้องกลุ่มสาระการเรียนรู้ภาษาต่างประเทศ 1 (421) ห้องเรียน 422 423 424 425 426 ห้องพักครูกลุ่มสาระการเรียนรู้ภาษาคณิตศาสตร์ (427) ห้องปฏิบัติการคณิตศาสตร์ 1 (428) 

ชั้นที่3 ห้องSoundLab (438) ห้องเรียนรวม (431) ห้องเรียน 432 433 434 435 436 437

* อาคาร 1 (อาคารวิทยาศาสตร์)

ชั้นที่1 ห้องพักครูกลุ่มสาระการเรียนรู้วิทยาศาสตร์ (111-112) ห้องปฏิบัติการชีววิทยา1-2 (113 114 115) ห้องเก็บสารเคมี (117) ห้องปฏิบัติการเคมี1-2 (116 118) ห้องประชุม ห้องสมุดกลุ่มสาระการเรียนรู้วิทยาศาสตร์

ชั้นที่2 ห้องปฏิบัติการฟิสิกส์1-3 (128 127 122ตามลำดับ) ห้องปฏิบัติการวิทยาศาสตร์กายภาพ (121) ห้องพิพิธภัณฑ์วิทยาศาสตร์ (123-126) 

* อาคาร ศิลปะ เป็นอาคารกลุ่มสาระวิชาศิลปะและการงานอาชีพและเทคโนโลยี

ชั้นที่ 1 ห้องวงโยธวาทิต(ห้องดนตรีสากล) ห้องพักครู 

ชั้นที่ 2 ห้องนาฏศิลป์ตะวันตก ห้องนาฏศิลป์ไทย ห้องดนตรีไทย ห้องคหกรรมและงานประดิษฐ

ชั้นที่ 3 ห้องปฏิบัติการศิลปะ ห้องงานหัตถกรรม

ชั้นที่ 4 ห้องปฏิบัติการงานช่าง

เรือนพยาบาล เป็นสถานที่ให้บริการในด้านยาสามัญประจำบ้านเบื้องต้นแก่นักเรียนตั้งอยู่ใกล้ ๆ กับบริเวณสระว่ายน้ำโรงเรียนเตรียมอุดมศึกษา ภาคเหนือ

* หอสมุดมาลากุล เป็นหอสมุดปรับอากาศขนาดใหญ่และเป็นหอสมุดศูนย์รวมความรู้ของนักเรียน เป็นสถานที่สำคัญ มี คำขวัญ ที่ ม.ล.ปิ่น มาลากุล ประพันธ์ไว้ว่า โรงเรียนของเรามีประวัติงดงามมานานแล้ว และ หวังว่าประวัตินี้จะตกทอดมาถึงพวกเธอ และเธอจะรับไว้มิให้เสื่อมเสีย
* สระว่ายน้ำจามจุรี เป็นสระว่ายน้ำขนาด 50เมตร เป็นสถานที่เรียนวิชา พลศึกษา และ เป็นสถานที่ออกกำลังกายของครู ผู้ปกครอง นักเรียน โรงเรียนเตรียมอุดมศึกษา ภาคเหนือ และบุคคลทั่วไป
* ลานจามจุรี
* สระน้ำคูบัว เป็นสระน้ำโรงเรียน มีบัวหลายสายพันธุ์ เป็นสถานที่สำคัญของโรงเรียน
* ลานกีฬา
* สนามวอลเล่บอล 2สนาม
* สนามตะกร้อ 2สนาม
* สนามบาสเกสบอล 2สนาม
* สนามบอลขนาดเล็ก 1สนาม
* สนามฟุตบอลขนาดมาตรฐาน 1สนาม
* สนามรักบี้
* ลานมะฮอกกานี

สิ่งเคารพภายในโรงเรียน
----------------------

* พระบรมรูปพระบาทสมเด็จพระจุลจอมเกล้าเจ้าอยู่หัว
* พระพรหม
* พระพุทธชินราชจำลอง
* ศาลตายาย เจ้าที่

ทำเนียบผู้บริหาร
----------------

| **ทำเนียบผู้บริหารโรงเรียนพิษณุโลกศึกษา** |
| --- |
| **ลำดับ** | **รายนาม** | **ปี** | **ตำแหน่ง** |
| 1 | นายประสิทธิ์ มากลิ่น | พ.ศ. 2517 - 2522 | อาจารย์ใหญ่ |
| 2 | นายวิทูร ญาณสมเด็จ | พ.ศ. 2522 | อาจารย์ใหญ่ |
| 3 | นายเรือง ปาเฉย | พ.ศ. 2522 - 2528 | อาจารย์ใหญ่ |
| 4 | นายจำรัส ลอยมา | พ.ศ. 2528 - 2530 | อาจารย์ใหญ่ |
| 5 | นายฉลอง เกษน้อย | พ.ศ. 2530 - 2535 | อาจารย์ใหญ่ |
| 6 | นายธงชัย จักกาบาตร์ | พ.ศ. 2535 - 2540 | ผู้อำนวยการ |
| 7 | นายชูชาติ อุทะโก | พ.ศ. 2540 - 2541 | ผู้อำนวยการ |
| 8 | นายจุฬา ทารักษา | พ.ศ. 2541 - 2543 | ผู้อำนวยการ |
| 9 | นายสุพจน์ จินันทุยา | พ.ศ. 2543 - 2545 | ผู้อำนวยการ |
| 10 | นายมนู วัฒนไพบูลย์ | พ.ศ. 2545 - 2546 | ผู้อำนวยการ |

| **ทำเนียบผู้บริหารโรงเรียนเตรียมอุดมศึกษา ภาคเหนือ** |
| --- |
| **ลำดับ** | **รายนาม** | **ปี** | **ตำแหน่ง** |
| 1 | นายมนู วัฒนไพบูลย์ | พ.ศ. 2546 - 2548 | ผู้อำนวยการ |
| 2 | นายสุพจน์ จินันทุยา | พ.ศ. 2548 - 2549 | ผู้อำนวยการ |
| 3 | นายถวิล ศรีวิชัย | พ.ศ. 2550 - 2554 | ผู้อำนวยการ |
| 4 | นายชูชาติ อุทะโก | พ.ศ. 2554 - 2555 | ผู้อำนวยการ |
| 5 | นางสุเนตร ทองคำพงษ์ | พ.ศ. 2555 - 2556 | ผู้อำนวยการ |
| 6 | นายวิโรจน์ รอดสงฆ์ | พ.ศ. 2556 - 2563 | ผู้อำนวยการ |
| 7 | นายชัยลักษณ์ รักษา | พ.ศ. 2563 - 2566 | ผู้อำนวยการ |
| 8 | ดร.บุปผา ทองน้อย | พ.ศ. 2566 - ปัจจุบัน | ผู้อำนวยการ |

โรงเรียนอื่น ๆ ในเครือ
----------------------

* โรงเรียนเตรียมอุดมศึกษา
* โรงเรียนเตรียมอุดมศึกษา ภาคใต้
* โรงเรียนเตรียมอุดมศึกษา ภาคตะวันออกเฉียงเหนือ

อ้างอิง
-------

1. ↑   ขอแสดงความยินดีและต้อนรับ ดร.บุปผา ทองน้อย ในโอกาสมาดำรงตำแหน่งผู้อำนวยการโรงเรียนเตรียมอุดมศึกษา ภาคเหนือ
2. ↑    จำนวนนักเรียนโรงเรียนเตรียมอุดมศึกษาภาคเหนือ
3. ↑    ประวัติโรงเรียนเตรียมอุดมศึกษาภาคเหนือ

ดูเพิ่ม
-------

* รายนามบุคคลสำคัญจากโรงเรียนเตรียมอุดมศึกษา ภาคเหนือ

แหล่งข้อมูลอื่น
---------------

* เว็บไซต์โรงเรียนเตรียมอุดมศึกษา ภาคเหนือ

| * ด
* ค
* ก
โรงเรียนเตรียมอุดมศึกษา |
| --- |
| สัญลักษณ์ | พระเกี้ยว • ต้นจามจุรี |
| วิทยาเขต | ปทุมวัน • พิษณุโลก • สกลนคร • นครศรีธรรมราช • สุวินทวงศ์ |
| กิจกรรม | กีฬาประเพณีเตรียมอุดม-เตรียมทหาร • กีฬา 5 พระเกี้ยว |
| บุคคลสำคัญ | หม่อมหลวงปิ่น มาลากุล |
| หมวดหมู่ • โครงการ • สถานีย่อย |

| * ด
* ค
* ก
โรงเรียนมัธยมศึกษาตอนปลายในประเทศไทย |
| --- |
| กรุงเทพมหานคร | เตรียมอุดมศึกษา |  |
| ภาคเหนือ | 
* เตรียมอุดมศึกษา ภาคเหนือ
* น่านประชาอุทิศ

 |
| ภาคตะวันออกเฉียงเหนือ | 
* เตรียมอุดมศึกษา ภาคตะวันออกเฉียงเหนือ
* เตรียมอุดมศึกษาน้อมเกล้า นครราชสีมา
* ศรีธวัชวิทยาลัย
* อุดรพัฒนาการ

 |
| ภาคกลาง | 
* เตรียมทหาร
* ทวารวดี
* พิบูลวิทยาลัย
* มหิดลวิทยานุสรณ์
* สาธิตนานาชาติ มหาวิทยาลัยมหิดล

 |
| ภาคตะวันออก | กำเนิดวิทย์ |
| ภาคตะวันตก | เทศบาลเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี |
| ภาคใต้ | เตรียมอุดมศึกษา ภาคใต้ |
| หมวดหมู่ |

| * ด
* ค
* ก
โรงเรียนสังกัดสำนักงานเขตพื้นที่การศึกษามัธยมศึกษาพิษณุโลก อุตรดิตถ์ |
| --- |
| 

| จังหวัดพิษณุโลก |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| เมืองพิษณุโลก | 
* จ่านกร้อง
* จุฬาภรณราชวิทยาลัย พิษณุโลก
* เฉลิมขวัญสตรี
* ดอนทองวิทยา
* เตรียมอุดมศึกษา ภาคเหนือ
* ท่าทองพิทยาคม
* บ้านกร่างวิทยาคม
* พิษณุโลกพิทยาคม
* พุทธชินราชพิทยา
* วังน้ำคู้ศึกษา

 |
| บางกระทุ่ม | 
* เนินกุ่มวิทยา
* บางกระทุ่มพิทยาคม

 |
| นครไทย | 
* นครชุมพิทยา รัชมังคลาภิเษก
* นครไทย
* นครบางยางพิทยาคม
* นาบัววิทยา
* บ่อโพธิ์วิทยา
* ยางโกลนวิทยา

 |
| วังทอง | 
* ทรัพย์ไพรวัลย์วิทยาคม
* น้ำรินพิทยาคม
* เนินสะอาดวิทยาคม
* บ้านกลางพิทยาคม
* วังทองพิทยาคม
* วังพิกุลวิทยศึกษา
* สฤษดิ์เสนาพิทยาคม
* หนองพระพิทยา

 |

 | 

|  |  |
| --- | --- |
| บางระกำ | 
* ชุมแสงสงคราม (อุดรคณารักษ์อุปถัมภ์)
* บางระกำวิทยศึกษา
* ประชาสงเคราะห์วิทยา

 |
| พรหมพิราม | 
* ดงประคำพิทยาคม
* พรหมพิรามวิทยา
* วังมะด่านพิทยาคม

 |
| วัดโบสถ์ | 
* คันโช้งพิทยาคม
* วัดโบสถ์ศึกษา

 |
| ชาติตระการ | 
* ชาติตระการวิทยา
* สวนเมี่ยงวิทยา

 |
| เนินมะปราง | 
* ไทรย้อยพิทยาคม
* เนินมะปรางศึกษาวิทยา
* วังโพรงพิทยาคม

 |

 |

 |

 |

 |
| 

| จังหวัดอุตรดิตถ์ |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| เมืองอุตรดิตถ์ | 
* เตรียมอุดมศึกษาน้อมเกล้า อุตรดิตถ์
* ทุ่งกะโล่วิทยา
* น้ำริดวิทยา
* แสนตอวิทยา
* อุตรดิตถ์
* อุตรดิตถ์ดรุณี

 |
| พิชัย | 
* พิชัย
* ดาราพิทยาคม
* บ้านโคนพิทยา
* นาอินวิทยาคม

 |
| ลับแล | 
* ด่านแม่คำมันพิทยาคม
* ลับแลพิทยาคม
* ลับแลศรีวิทยา

 |
| บ้านโคก | 
* บ้านโคกวิทยาคม

 |
| ฟากท่า | 
* ฟากท่าวิทยา

 |

 | 

|  |  |
| --- | --- |
| ตรอน | 
* ตรอนตรีสินธุ์

 |
| ทองแสนขัน | 
* ทองแสนขันวิทยา

 |
| ท่าปลา | 
* ท่าปลาประชาอุทิศ

 |
| น้ำปาด | 
* น้ำปาดชนูปถัมภ์

 |

 |

 |

 |

 |